section_heading: Povijest
paragraph_text: Dvorana je preuređena 2015. godine, a dvije godine prije promijenjene su stolice na tribinama. Godine 2017., za potrebe polufinalne utakmice prvenstva Hrvatske između Šibenika i Cibone, postavljene su dodatne tribine, stoga je potpuni kapacitet iznosio 1.726 sjedećih mjesta. Špekuliralo se kako će GKK Šibenik u sezoni 2017./18. zaigrati u regionalnoj ABA ligi ili FIBA-inoj Ligi prvaka pa su tom prilikom trebali biti postavljeni novi, montažni koševi koji bi odgovarali uvjetima za igranje takvih natjecanja, no do ulaska kluba u regionalno ili europsko natjecanje nije došlo, stoga nije bilo potrebe za povećanjem kapaciteta.